Schwarza Reng (Fluss)

Da Scharze Reng is da linke und südeastliche Queifluss vom Reng in da Landkroas Reng (Niedabaiern) und Cham (Obapfoiz) in Baiern. Er entsteat in Zwiesl durch Zammfluss vom Groassn und klona Reng und werd hydrologisch (weng seina Greass) und hydrografisch (weng seina Läng) ois Haupststrang und nur ois Nebnarm vo dem gsamtn Fluss Reng ogsejng.

 Eadkund 

 Valauf 
Noch dem Zammfluss seina Quejfliss fliasst da Schwarze Reng Richtung Südwestn und vor da Kreasstod Reng durch den Renga See. Donoch knickt er noch Nordwesten ob valaft bis noch Viechtach durch a oblengne Landschoft, de aafgrund vo ihram Erscheinungsbuild gern ois "Bairisch Kanada" bezeichnet werd. Do ling die beidn Wildwassaoschnitt Bärenloch und Altriegel (Gumpenrieder Schwoi) de bei Kanufahrern sehr beliabt san. Für die zwoa Obschnitt, in dene scho einige zu Tod kema san, is Erfahrung und Wildwassa-Ausrüstung erfordalich, im Bärenloch san Rettungswestn und Heim Pflicht.
Noch am Laufobschnitt durch unbesiedlts Gebiet, fliasst er durch Teisnach, wo da gleichnomige Fluss in den Schwarz Reng mündt. Im Oat is de Papierfabrik Teisnach ogsiedelt, de der Fluss mit Wassa fia des Babia vasorgt. Weida untahoi noch Viechtach valaft da Schwarze Reng durch zwoa Stauseen. Er durchfliasst erst den Höllensteinsee, passiert danoch de Regierungsbeziksgrenz vo Niedabaiern zur Obapfoiz und laft anschliessend durch den Blaibacher See. Untahoi davo, zwischen Bad Kötzting und Blaibach vaeinigt er se ois längara (insgsamt 84 km) und wassareichare (20,7 Kubikmeta pro Sekundn) Quejfluss mit dem Weißn Reng (38 Kilometa, 4,5 Kubikmeta pro Sekundn) zum Reng.

 Zuiflüss 

 Michelsboich (rechts, bei Langdorf-Reisachmui)
 Tausendboich (links, bei Zwiesl-Zwieslbeag)
 Schwarzach (links, bei Langdorf-Froschau)
 Höllgarbn (links, bei Reng-Bettmannsäge)
 Rinchnacha Ohe (links, bei Reng-Rinchnachmündt)
 Krampersboich (rechts, Reng)
 Steinznboich (links, Reng)
 Schlossaua Ohe (links, Reng-Oleumhütte)
 Muiboich (links, Reng-Oleumhütte)
 Galgnboich (rechts,bei Reng-Wickersdorf)
 Schwemmboich (links, bei Reng-Sallnitz)
 Salitzerboich (links, bei Teisnach-Sohl)
 Steffelboich (rechts, bei Böbrach-Oberauerkiel)
 Auerkielboich (rechts, bei Böbrach-Unterauerkiel)
 Rothboich (rechts, bei Böbrach-Haidsbeag)
 Moosboich (rechts, bei Bodenmais)
 Teisnach (links, bei Teisnach)
 Asboich (rechts, bei Drachelsried-Bühlhof)
 Gumboich (rechts, bei Viechtach-Rittmannsbeag)
 Wiesingerboich (rechts, bei Viechtach-Sägmui)
 Aitnach (lings, bei Viechtach-Schnitzmui)
 Riedboich (links, bei Viechtach-Rugenmui)
 Eberboich ( rechts, bei Viechtach-Pirka)
 Lammerboich (rechts, noch Pirka im Obschnitt duch den Höllensteinsee)
 Prackenboich (links, bei Prackenbach-Ehrenhof) im Obschnitt durch den Höllensteinsee
 Höllensteiner Boich (rechts, bei Viechtach-Höllenstein) im Obschnit durch den Höllensteinsee
 Augraben (rechts, glei noch dem Höllensteinsee)
 Krailinger Boich (links, bei Prackenbach-Ahrain) noch dem Höllensteinsee
 Haberboich (rechts, bei Bad Kötzting-Hafenbeag) im Obschnitt durch den Blaibacher See